РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 4
от заседание на Комисия „Съдебна карта, натовареност и 
съдебна статистика” към Съдийската колегия на Висшия съдебен съвет
14 февруари 2018 г.
/сряда – 14,00 часа/

Днес, 14 февруари  2018 г. (сряда), от 14,00 часа, се проведе заседание на комисия „Съдебна карта, натовареност и съдебна статистика”  към Съдийската колегия на ВСС, в състав:

ПРЕДСЕДАТЕЛ:
ЗАМ. ПРЕДСЕДАТЕЛ:

ЧЛЕНОВЕ:	ДАНИЕЛА МАРЧЕВА
АТАНАСКА ДИШЕВА

БОРЯНА ДИМИТРОВА  
ДРАГОМИР КОЯДЖИКОВ 
КРАСИМИР ШЕКЕРДЖИЕВ 

От администрацията на Висшия съдебен съвет присъстваха експертните сътрудници към комисията: Красимира Василева – началник-отдел „ЮОДВ“, дирекция „Правна“; Румен Митев – началник-отдел „САОД“, дирекция „ИТСС“.

Заседанието на комисията протече при следния дневен ред:
 
1.	Обсъждане предложение за промяна в текстовете на чл. чл.22,ал.2, т.3, т. 5 и т.6 от Правилата за работа на Съдийската колегия на Висшия съдебен съвет. /отложена т. 2 от заседанието на КСКНСС на 07.02.2018 г./

2.	Обсъждане предложение за намаляване броя на незаетите към този момент щатни длъжности „съдия“ в страната, с оглед степента на натовареност на съответните органи на съдебната власт.

3.	Обсъждане предложение до Съдийската колегия на Висшия съдебен съвет за отмяна на решение по протокол № 29/20.12.2016 г. на СК на ВСС.

4.	Обсъждане на решение във връзка с направено предложение от КСКНСС до Комисията по атестиране и конкурси към СК на ВСС за откриване на процедура за преместване по реда на чл. 194 от ЗСВ, по протокол № 2/31.01.2018 г., т.1.
/отложена т.3 от заседанието на КСКНСС на 07.02.2018 г./

5.	Обсъждане на решение на Комисия „Бюджет и финанси“ към ВСС по протокол № 4/07.02.2018 г., т.1. относно предоставяне на дирекция „Бюджет и финанси“ обосновани и остойностени предложения за нови дейности за периода 2019-2021 г., които досега не са предвиждани в бюджета на ВСС.

6.	Обсъждане на решение на Комисия „Бюджет и финанси“ на ВСС по  протокол № 4/07.02.2018 г., т. 23 във връзка с решение на КСКНСС по протокол № 2/31.01.2018 г. относно увеличаване на щатната численост на Софийски районен съд /СРС/.

След разисквания по предварително обявения дневния ред

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

Включва в дневния ред за днешното заседание следната допълнителна точка:
	- Приемане на доклад и проектно предложение във връзка с изготвена концепция за реформа на заповедното производство по ГПК чрез създаване на централизирана обработка на заповедните дела.

	ПО ДНЕВНИЯ РЕД: 

1.ОТНОСНО: Обсъждане предложение за промяна в текстовете на чл. чл.22,ал.2, т.3, т. 5 и т.6 от Правилата за работа на Съдийската колегия на Висшия съдебен съвет. /отложена т. 2 от заседанието на КСКНСС на 07.02.2018 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

1. ПРИЕМА да предложи на Съдийската колегия на ВСС следните изменения и допълнения в чл.22, ал.2 от Правилата за работа на Съдийската колегия на ВСС:
1.1. Точка 5 в чл.22, ал.2 придобива следната редакция:
„5. съобразно анализ на отчетената степен на натовареност на съдиите и съдилищата в случаите на закриване на съдилища или при намаляване на числеността на длъжностите в тях, предлага на Съдийската колегия, след получаване на становище от Комисията по атестирането и конкурсите, решения за разкриване на съответните длъжности в друг, равен по степен съд, по възможност в същия апелативен район, които да бъдат внесени за разглеждане от Пленума на ВСС;
1.2. Точка 6  в чл.22, ал.2 придобива следната редакция:
          „6. съобразно анализ на отчетената степен на натовареност на съдиите и съдилищата предлага на Съдийската колегия, след получаване на становище от Комисията по атестирането и конкурсите, решения за трансформиране на свободни щатни длъжности, разкриване на нови и съкращаване на незаети длъжности за съдии, административни ръководители и заместници на административните ръководители, които да бъдат внесени за разглеждане от Пленума на ВСС;“

МОТИВИ: В чл. 22, ал.2, т.5 и т.6  от Правилата за работата на Съдийската колегия е регламентирано правомощие на Комисията по атестирането и конкурсите (КАК) да предлага на Съдийската колегия решения за „разкриване на съответните длъжности в друг, равен по степен съд, по възможност в същия апелативен район, които да внесе за разглеждане от Пленума на ВСС“, както и решения за „трансформиране на свободни щатни длъжности, разкриване на нови и съкращаване на незаети длъжности за съдии, административни ръководители и заместници на административните ръководители, които да внесе за разглеждане от Пленума на ВСС“. Видно от цитираните разпоредби, тези решения се внасят в Съдийска колегия от КАК, след изразено становище за степента на натовареност, от комисия „Съдебна карта, натовареност и съдебна статистика“.
Безспорно е, че правомощието на КАК произтича от чл.38, ал.1, т.1 ЗСВ, в който е регламентирано, че КАК предлагат проект на решение на съответната колегия за броя на съдиите, прокурорите, следователите, както и административните ръководители на техните заместници. Това право на комисията обаче не би следвало да се тълкува като изключително, поради което то не влече забрана подобни функции да се осъществяват и от комисия „Съдебна карта, натовареност и статистика“, предвид нейната особена компетентност и с цел постигане на гъвкавост, бързина, оперативност и по-добра обоснованост в някои случаи.

1.3. Предлага на Съдийската колегия на Висшия съдебен съвет да приеме следните решения:

ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. ИЗМЕНЯ И ДОПЪЛВА текста на чл. 22, ал.2, т.5 Правилата за работата на Съдийската колегия на Висшия съдебен съвет, както следва:
 „5. съобразно анализ на отчетената степен на натовареност на съдиите и съдилищата в случаите на закриване на съдилища или при намаляване на числеността на длъжностите в тях, предлага на Съдийската колегия, след получаване на становище от Комисията по атестирането и конкурсите, решения за разкриване на съответните длъжности в друг, равен по степен съд, по възможност в същия апелативен район, които да бъдат внесени за разглеждане от Пленума на ВСС;“

2. ИЗМЕНЯ И ДОПЪЛВА текста на чл.22, ал.2, т.6  от Правилата за работата на Съдийската колегия на Висшия съдебен съвет , както следва:
 „6. съобразно анализ на отчетената степен на натовареност на съдиите и съдилищата предлага на Съдийската колегия, след получаване на становище от Комисията по атестирането и конкурсите, решения за трансформиране на свободни щатни длъжности, разкриване на нови и съкращаване на незаети длъжности за съдии, административни ръководители и заместници на административните ръководители, които да бъдат внесени за разглеждане от Пленума на ВСС;“

2.ОТНОСНО: Обсъждане предложение за намаляване броя на незаетите към този момент щатни длъжности „съдия“ в страната, с оглед степента на натовареност на съответните органи на съдебната власт.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	1. ОТЛАГА разглеждането на точката след приемане на Годишния анализ за натовареността на съдилищата през 2017 г.

3.ОТНОСНО: Обсъждане предложение до Съдийската колегия на Висшия съдебен съвет за отмяна на решение по протокол № 29/20.12.2016 г. на СК на ВСС.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

1.ПРИЕМА да предложи на Съдийската колегия на ВСС следното изменение на нейно решение по протокол № 29/20.12.2016 г.:
1.1. В т.41.1, в изречение първо, отпадат думите „еднократно“ и „годишния“, като разпоредбата придобива следната редакция:
	„Процедурите по реда на чл. 194, ал.1 ЗСВ да се провеждат за текущата година след приемане на анализ на съдилищата и прецизиране на възможностите за преместване в равен по степен орган на съдебната власт и по възможност в същия апелативен район. Процедурите по чл. 194, ал.1 ЗСВ следва да се провеждат при единни критерии за цялата страна.“
	1.2.  Т. 41.2 и т. 41.3. от решението се отменят.

2. ПРЕДЛАГА на Съдийската колегия на ВСС да приеме следните решения:

ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. ИЗМЕНЯ решение по протокол № 29/20.12.2016 г. на СК на ВСС, както следва:
1.1. В т.41.1, в изречение първо, отпадат думите „еднократно“ и „годишния“, като разпоредбата придобива следната редакция:
„Процедурите по реда на чл. 194, ал.1 ЗСВ да се провеждат за текущата година след приемане на анализ на съдилищата и прецизиране на възможностите за преместване в равен по степен орган на съдебната власт и по възможност в същия апелативен район. Процедурите по чл. 194, ал.1 ЗСВ следва да се провеждат при единни критерии за цялата страна.“
1.2. Точки 41.2. и 41.3. от решението се отменят.

4.ОТНОСНО: Обсъждане на решение във връзка с направено предложение от КСКНСС до Комисията по атестиране и конкурси към СК на ВСС за откриване на процедура за преместване по реда на чл. 194 от ЗСВ, по протокол № 2/31.01.2018 г., т.1. /отложена т.3 от заседанието на КСКНСС на 07.02.2018 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

1. ОТЛАГА разглеждането на точката след излизане на Годишния анализ за натовареността на съдилищата през 2017 г.

5.ОТНОСНО: Обсъждане на решение на Комисия „Бюджет и финанси“ към ВСС по протокол № 4/07.02.2018 г., т.1. относно предоставяне на дирекция „Бюджет и финанси“ обосновани и остойностени предложения за нови дейности за периода 2019-2021 г., които досега не са предвиждани в бюджета на ВСС.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

1. ВЪЗЛАГА на г-жа Красимира Василева – експертен сътрудник към комисията, за следващото заседание да изготви становище във връзка с решение на Комисия „Бюджет и финанси“ към ВСС по протокол № 4/07.02.2018 г., т.1. 

6.ОТНОСНО: Обсъждане на решение на Комисия „Бюджет и финанси“ на ВСС по протокол № 4/07.02.2018 г., т. 23 във връзка с решение на КСКНСС по протокол № 2/31.01.2018 г. относно увеличаване на щатната численост на Софийски районен съд /СРС/.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

1. ПРИЕМА за сведение решение на Комисия „Бюджет и финанси“ на ВСС по  протокол № 4/07.02.2018 г., т. 23 във връзка с решение на КСКНСС по протокол № 2/31.01.2018 г. относно увеличаване на щатната численост на Софийски районен съд /СРС/.

7.ОТНОСНО: Приемане на доклад и проектно предложение във връзка с изготвена концепция за реформа на заповедното производство по ГПК чрез създаване на централизирана обработка на заповедните дела 

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

1. ПРИЕМА изготвените и представени от г-жа Даниела Марчева – председател на КСКНСС към СК на ВСС доклад и проектно предложение във връзка с изготвена концепция за реформа на заповедното производство по ГПК чрез създаване на централизирана обработка на заповедните дела.

2. Предлага на Съдийската колегия на ВСС да приеме следните решения:

ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.	ПРИЕМА доклад относно изпълнените дейности от сформираната с решение по т.2  от Протокол №  35/06.12.2017 г. на КСКНСС работна група.
2.	ОДОБРЯВА И ПРИЕМА Концепция за системата на централизирана електронна обработка на заповедните дела и Проектно предложение.
3.	ИЗПРАЩА доклада по т.1 и Концепция за системата на централизирана електронна обработка на заповедните дела и Проектно предложение по т.2 на Министъра на правосъдието г-жа Цецка Цачева, с предложение да бъде сформирана междуведомствена работна група за осъществяване на дейностите по проекта за създаване и внедряване на информационната система за централизирана електронна обработка на заповедните дела. 
4.	ОПРЕДЕЛЯ следните представители в бъдещата междуведомствена работна група: Албена Бонева - съдия във ВКС, Красимир Влахов - заместник на председателя и ръководител на ГК на ВКС, Албена Ботева – съдия в СГС, Александър Точевски – заместник на председателя на РС-Пловдив, Дарина Йорданова - съдия в РС-Бургас, Десислава Жекова - съдия в РС Варна, Стефан Кюркчиев - съдия в СГС, Габриела Бакалова - представител на НИП, Даниела Марчева - член на ВСС; Боряна Димитрова - член на ВСС. 

ПРЕДСЕДАТЕЛ
						НА КСКНСС:                  /п/
ДАНИЕЛА МАРЧЕВА